Mafiabrødre

Mafiabrødre (originaltittel: Goodfellas) er et amerikansk kriminaldrama fra 1990 regissert av Martin Scorsese. Filmen er basert på en bok av Nicholas Pileggi, som også hadde manus, og er den klassiske historien om løpegutten som jobber seg oppover mot toppen. Hovedrollene som de tre «mafiabrødrene» spilles av Robert De Niro, Ray Liotta og Joe Pesci. 

Filmen regnes som en del Scorseses mafiatrilogi som startet med Mean Streets og sluttet med Casino.

 Handling 
Filmen tar utgangspungt i den irsk-italienske Henry Hill (Ray Liotta). Han vokser opp i New York på 1950-tallet med drømmen om å bli en del av mafiaen. Ved å se på hvordan det italienske familieoverhodet Paulie og hans håndlangere er konger i nabolaget, vil han gjøre alt for å bli som dem. Han blir etterhvert venner med den ustabile Tommy (Joe Pesci) og den allerede legendariske Jimmy Conway (Robert De Niro). De utgjør et godt trekløver, men tidene forandrer seg og det harde livet de lever begynner å sette sitt preg på dem alle. Det tidligere så tette båndet mellom dem begynner å svekkes. 

 Om filmen 
Mafiabrødre er basert på boken «Wiseguy», som forteller om den virkelige forbryteren Henry Hills oppvekst og karriere i New Yorks mafia på 1950-, 60-, og 70-tallet. Boken konsentrerer seg i stor grad om Henry Hills beretning om ranet av en Lufthansa-transport ved New York-flyplassen Idlewild. Filmen utelater derimot selve ranet, og fokuserer på oppgjøret blant ranerne etter kuppet.

Filmen høstet mange lovord blant kritikerne og har fått så mye som 97 % på Rotten Tomatoes. Den amerikanske filmkritikeren Roger Ebert gav den toppscore. VG, Dagbladet og Dagsavisen gav den terningkast fem.  

Scorsese fikk prisen for beste regi ved Filmfestivalen i Venezia. Joe Pesci fikk en Oscar for beste birolle. Den ble videre tildelt en BAFTA for beste film. 

Den innbrakte 46,8 millioner i USA.

Filmen ble tildels kontroversiell på grunn av dens voldelige karakter og fikk blant annet 18 års aldersgrense da den gikk på norsk kino.

 I rollene 
 Skuespiller RolleRobert De Niro  Jimmy Conway Joe Pesci  Tommy DeVitoRay Liotta  Henry Hill Lorraine Bracco  Karen Hill Paul Sorvino  Paul Cicero Chuck Low  Morrie Kessler Frank DiLeo  Tuddy Cicero Frank Sivero  Frankie Carbone Johnny Williams  Johnny Roastbeef Mike Starr  Frenchy Frank Vincent  Billy Batts Samuel L. Jackson  "Stacks Edwards" Frank Adonis  Anthony Stabile  Catherine Scorcese  Tommy DeVito's Mother Gina Mastrogiacomo  Janice Rossi Debi Mazar  Sandy Margo Winkler  Belle Kessler Welker White  Lois Byrd Julie Garfield  Michalia Conway Detektiv Ed Deacy  seg selvChristopher Serrone  young Henry Hill Charles Scorsese  Vinnie John Manca  Nicky Eyes Michael Imperioli  "Spider" Tony Darrow  Sonny Bunz Tony Ellis  Bridal Shop Owner Elizabeth Whitcraft  Tommys kjæreste

Referanser

 Eksterne lenker 


Kategori:Dramafilmer fra USA
Kategori:Kriminalfilmer fra USA
Kategori:Mafiafilmer fra USA
Kategori:Filmer fra 1990
Kategori:Filmer regissert av Martin Scorsese
Kategori:Filmer basert på bøker
Kategori:Engelskspråklige filmer
Kategori:Bodilprisen for beste amerikanske film